b'\n_START_ARTICLE_\nMillennium (albumi)\n_START_SECTION_\nTausta\n_START_PARAGRAPH_\nMaailmanlaajuisen \xe2\x80\x9dI Want It That Way\xe2\x80\x9d -hitin ansiosta Millennium-albumiin kohdistuneet odotukset olivat eritt\xc3\xa4in korkealla. 18. toukokuuta 1999, p\xc3\xa4iv\xc3\xa4\xc3\xa4 ennen albumin julkaisua, Backstreet Boys teki suuresti markkinoidunesiintymisen MTV:n Total Request Livess\xc3\xa4. Yli 5\xc2\xa0000 fania halusi n\xc3\xa4hd\xc3\xa4 vilauksen yhtyeest\xc3\xa4, mik\xc3\xa4 pakotti poliisin sulkemaan Times Squaren, miss\xc3\xa4 Total Request Live nauhoitettiin.\n_START_SECTION_\nVastaanotto\n_START_PARAGRAPH_\nMillennium nousi Billboard 200 -listan ensimm\xc3\xa4iselle sijalle, jolla se pysyi yli kymmenen viikkoa. Albumi myi 1\xc2\xa0134\xc2\xa0000 kopiota julkaisuviikollaan rikkoen samalla monia enn\xc3\xa4tyksi\xc3\xa4. Pelk\xc3\xa4st\xc3\xa4\xc3\xa4n julkaisup\xc3\xa4iv\xc3\xa4n\xc3\xa4 sit\xc3\xa4 myytiin Yhdysvalloissa l\xc3\xa4hes 500\xc2\xa0000 kopiota._NEWLINE_Millenniumista tuli vuoden 1999 eniten myynyt albumi sen myyty\xc3\xa4 yhteens\xc3\xa4 9\xc2\xa0445\xc2\xa0732 kopiota. Millennium pysyi Billboard-listalla yhteens\xc3\xa4 93 viikkoa myyden 12 miljoonaa kopiota Yhdysvalloissa ja ansaiten 13-kertaista platinaa. Vuoden 2008 joulukuussa albumi oli USA:n nelj\xc3\xa4nneksi myydyin albumi myyty\xc3\xa4\xc3\xa4n 12\xc2\xa0104\xc2\xa0000 kopiota. _NEWLINE_Millennium valtasi listoja maailmanlaajuisesti ollen listaykk\xc3\xb6sen\xc3\xa4 It\xc3\xa4vallassa, Belgiassa, Kanadassa, Tanskassa, Saksassa, Kreikassa, Hollannissa, Hong Kongissa, Islannissa, Intiassa, Indonesiassa, Italiassa, Koreassa, Malesiassa, Meksikossa, Uudessa-Seelannissa, Norjassa, Suomessa, Filippiineill\xc3\xa4, Portugalissa, Singaporessa, Espanjassa, Ruotsissa, Sveitsiss\xc3\xa4, Taiwanissa ja Thaimaassa._NEWLINE_Albumi oli ehdolla yhteens\xc3\xa4 viidess\xc3\xa4 kategoriassa Grammy-gaalassa.\n_START_SECTION_\nMuut painokset\n_START_PARAGRAPH_\nAasian painos Millenniumista sis\xc3\xa4lt\xc3\xa4\xc3\xa4 bonuskappaleen "I\'ll Be There For You" albumin lopussa. Australian ja Japanin painokset lis\xc3\xa4siv\xc3\xa4t kappalelistaan laulun, "You Wrote The Book On Love". Taiwanissa muutamia rajoitettuja eri\xc3\xa4 julkaistiin muiden fanitavaroiden kanssa kokoelmapakkauksissa. Yksi sis\xc3\xa4lsi Backstreet Boys hiirimaton, toinen muovisen "CD-soittimen" ja ker\xc3\xa4ilykortteja. Toinen Aasialainen rajoitettu er\xc3\xa4 (mukana Aasian bonuskappale) julkaistiin bonus cd:n kanssa joka sis\xc3\xa4lsi remix-kappaleet lauluista "Larger Tha Life" ja "Show Me The Meaning Of Being Lonely". "The Multi-Platinium Edition" julkaistiin my\xc3\xb6hemmin (Aasialisen bonuskappaleen kanssa), se sis\xc3\xa4lsi videon materiaalia albumin kappaleiden musiikkivideoista.'